Αμερίκος Αργυρίου

Ο Αμερίκος Αργυρίου (1924-2020) ήταν Κύπριος παιδίατρος. Απεβίωσε το 2020 στη Λεμεσό.

 Βιογραφία 
Γεννήθηκε στις 7 nοεμβρίου του 1924 στην Πόλη Χρυσοχούς της επαρχίας Πάφου Αποφοίτησε απο το Παγκύπριο Γυμνάσιο στη Λευκωσία το 1941, από την Αμερικανική Ακαδημία Λάρνακας και από την Ιατρική σχολή του Εθνικού καί Καποδιστριακού Πανεπιστημίου Αθηνών.

Εργάστηκε σε αριθμό νοσοκομείων της Μεγάλης Βρετανίας καί απέκτησε την ειδικότητα της Παιδιατρικής. Με υποτροφία του Παγκόσμιου Οργανισμού Υγείας εκπαιδεύτηκε για ένα χρόνο στην δημόσια υγεία βρεφών και μητέρων στο Αμερικάνικο Πανεπιστήμιο Βηρυτού. Υπηρέτησε ως Αντιπρόεδρος της Παιδιατρικής Εταιρείας Κύπρου (ΠΕΚ) και Διευθυντής της Παιδιατρικής Κλινικής του Γενικού Νοσοκομείου Λεμεσού. Ήταν Ιδρυτής και πρώτος Πρόεδρος τού Ιδρύματος Θεοτόκος  και του Κέντρου Προληπτικής Παιδιατρικής .

 Όνομα 
Η ιδιαιτερότητα της περίπτωσής του ξεκινάει από το οικογενειακό περιβάλλον και το όνομα Αμέρκικος που του δόθηκε. Ο πατέρας του, Αργύρης, σκόπευε να μεταναστεύσει μόνιμα στην Αμερική, ακολουθώντας τα υπόλοιπα αδέρφια του, άλλαξε όμως γνώμη όταν παντρεύτηκε και αποφάσισε να φτιάξει οικογένεια στην Πόλη Χρυσοχούς. Η σύντομη εμπειρία της ξενιτιάς, αποτυπώθηκε στα ονόματα των παιδιών του, τη Βιργινία και τον Αμέρικο.

Ο πατέρας του, με τη συμβολή του αδελφού του, Σωκράτης, δημιούργησε αντιπροσωπεία πετρελαιοειδών Shell, αναλαμβάνοντας την αποκλειστικότητα τροφοδοσίας του μεταλλείου της Λίμνης. Ασχολήθηκε επίσης με το εμπόριο τροφίμων, χαρουπιών και αμυγδάλων. Ο Αμέρικος ήταν το μικρότερο παιδί της οικογένειας και ο πατέρας του φρόντισε να φοιτήσει στα πιο σημαντικά γυμνασιακά ιδρύματα της Κύπρου.Οι διακρίσεις του άρχισαν από τότε, αφού ήταν ο μικρότερος σε ηλικία απόφοιτος του Παγκυπρίου Γυμνασίου, σε ηλικία μόλις 16,5 ετών.

 Ίδρυμα Θεοτόκος 
Η ανάγκη για νέο φορέα γιά την αντιμετώπιση του μεγάλου προβλήματος των οικογενειών που είχαν παιδιά με πνευματική υστέρηση ώθησαν τον Δρα Αμερίκο Αργυρίου να δημιουργήσει το Ίδρυμα Θεοτόκος στις 25 Νοεμβρίου 1969. Σκοπός του ιδρύματος ήταν η συνολική επίλυση των θεμάτων που αντιμετώπιζαν οι οικογένειες αυτές. Το Ίδρυμα αναπτύχθηκε σε ένα πολυδύναμο οργανισμό παροχής ολοκληρωμένων υπηρεσιών σε ανθρώπους με νοητική αναπηρία. Τα προγράμματα του ιδρύματος περιλαμβάνουν πρώιμη παρέμβαση, ειδική εκπαίδευση, κέντρο ημερήσιας φροντίδας, εργαστήρι τέχνης μεταξύ άλλων.Ο πρώτος στόχος ήταν η δημιουργία οικοτροφείου για τη φροντίδα των βαριά υστερημένων παιδιών και την εκπαίδευση και ανάπτυξη των ελαφρότερα υστερούντων παιδιών. Στη συνέχεια προχώρησε στη δημιουργία αλυσίδας ιδρυμάτων, συνδέσμων και υπηρεσιών στη Λεμεσό για απεξάρτηση από το Ίδρυμα, εμπλέκοντας πολλούς εθελοντές, συνεργάτες και φίλους του έργου του. 

 Κέντρο Προληπτικής Παιδιατρικής 
Ο Δρ. Αμερίκος Αργυρίου το 1988 ίδρυσε το Κέντρο Πρόληψης Πνευματικής Καθυστέρησης το οποίον αργότερα μετονομάστηκε σε Κέντρο Προληπτικής Παιδιατρικής. Καθιερώθηκαν εθνικά προγράμματα, καλύπτοντας ολόκληρο τον πληθυσμό της Κύπρου, εντελώς δωρεάν. Το πρώτο πρόγραμμα αφορούσε την έγκαιρη ανίχνευση του υποθυρεοειδισμού και της φαινυλοκετονουρίας. Δύο ασθένειες, οι οποίες αν δεν διαγνωσθούν έγκαιρα κατά τη βρεφική περίοδο, οδηγούν σε σοβαρές μόνιμες νευρολογικές παθήσεις. Ο Δρ. Αμερίκος Αργυρίου διεξήγαγε μεγάλη έρευνα για να προσδιορίσει το μέγεθος και τα αίτια του προβλήματος καί βρήκε οτι 1.89% του Κυπριακού πληθυσμού έπασχε από πνευματική υστέρηση . Ακολούθησαν το δεύτερο Εθνικό Πρόγραμμα Προγεννητικού Ελέγχου για χρωματοσωμιακές ανωμαλίες καί το ανιχνευτικό πρόγραμμα για την απώλεια ακοής στα νεογνά . Συγκεκριμένα, καθιερώθηκε τον Απρίλιο του 1991,κυρίως για το σύνδρομο Down και διάφορες ανωμαλίες του νωτιαίου σωλήνα.  Από το 2001, σε συνεργασία με τεπιστημονικές ιατρικές εταιρείες, το Κέντρο αναλαμβάνει τον βιοχημικό έλεγχο και την υπερηχογραφική αξιολόγηση του εμβρύου. Το 2003 το Κέντρο Προληπτικής Παιδιατρικής - όπως μετονομάσθηκε στην πορεία του - εγκαινίασε το τρίτο πρόγραμμά του, το οποίο αφορούσε την ανίχνευση της απώλειας ακοής στα νεογνά. Το Κέντρο Προληπτικής Παιδιατρικής συνεχίζει τις δραστηριότητές του, συντονίζοντας και ενσωματώνοντας όλες τις νέες εξελίξεις στην προληπτική παιδιατρική.

 Τιμητικές Διακρίσεις 
Το Φεβρουάριο του 2003 ο τότε Πρόεδρος της Δημοκρατίας Γλαύκος Κληρίδης τίμησε τον Δρα Αργυρίου με το Αριστείον Επιστήμών

Στις 11 Ιουνίου 2016 ο Εξοχότατος Πρόεδρος της Δημοκρατίας Νίκος Αναστασιάδης τίμησε τον Δρα Αμερίκο Αργυρίου με το Μετάλιο Εξαιρετικής Προσφοράς 

Το Ευρωπαϊκό Κοινοβούλιο τον τίμησε με την διάκριση του Ευρωπαίου Πολίτη. O Δρ Αμερίκος Αργυρίου συγκαταλέχθηκε στη λίστα με τις 50 συνολικά προτάσεις που επιλέχθηκαν από το Ευρωπαϊκό Κοινοβούλιο ως νικητές για το Βραβείο του Ευρωπαίου Πολίτη για το 2017. Τιμήθηκε επίσης επάξια από πολλούς κοινωνικούς και ιατρικούς φορείς.

Το 2014, η Βουλή των Αντιπροσώπων, διά του Προέδρου της Γιαννάκη Ομήρου, τον τίμησε ως άξιο γιατρό και η Παιδιατρική Εταιρεία Κύπρου τον ανέδειξε σε Επίτιμο Πρόεδρό της.Τον γιατρό Αμέρικο Αργυρίου διαδέχθηκε στην προεδρία του διοικητικού συμβουλίου του Κέντρου Προληπτικής Παιδιατρικής ο γιος του, παιδίατρος Αργύρης Αργυρίου.

 Δημοσιεύσεις 

 High prevalence of congenital hypothyroidism in the Greek Cypriot population: results of the neonatal screening program 1990-2000.

Skordis N, Toumba M, Savva SC, Erakleous E, Topouzi M, Vogazianos M, Argyriou A.

J Pediatr Endocrinol Metab. 2005 May;18(5):453-61. doi: 10.1515/jpem.2005.18.5.453.

PMID: []

 Αμερίκος Αργυρίου.(2010) Ιδρυμα Θεοτόκος ιστορική αναδρομή.Λεμεσός Δρ. Αμερικος Αργυρίου .ISBN 978-9963-9829-0-5.
 Αμερικος Αργυρίου (2012) Ενας γιατρός θυμαται. Λεμεσός Δρ. Αμερικος Αργυρίου .ISBN 978-9963-9829-1-2
 Αμερικος Αργυρίου (2017) Οδοιπορικο Συγγραμμα. Λεμεσός Δρ. Αμερικος Αργυρίου .

 Αλλες δραστηριότητες 
Ο Δρ. Αργυρίου ήταν ιδρυτικό μέλος της ΕΔΕΚ και γραμματέας της φοιτητικής παράταξης ΕΦΕΚ.

 Προσωπική ζωή 
Παντρεύτηκε την Ελένη Δρόσου και έκανε τρία παιδία την Μύρια, την Σύση και τον Αργύρη. 

 Παραπομπές 

Πηγές
Μεγάλη Κυπριακή Εγκυκλοπαίδεια, Φωτογραφικό Υλικό All About Limassol

Αργυριου